P r e d k l a d a c i a   s p r á v a

	Na pozvanie predsedu vlády Nórskeho kráľovstva Kjella Magne Bondevika uskutočnil  v dňoch 13. a 14. novembra 2001 oficiálnu návštevu Nórskeho kráľovstva (NK) predseda vlády Slovenskej republiky Mikuláš Dzurinda. Členom delegácie bol štátny tajomník Ministerstva pre správu a privatizáciu národného majetku V. Drozda. 
	 
	Návšteva bola vyvrcholením doterajších slovensko-nórskych vzťahov po línii exekutívy. Predmetom rokovaní predsedov vlád boli predovšetkým otázky bilaterálnych vzťahov, euroatlantickej integrácie a regionálnej spolupráce.